b'\n_START_ARTICLE_\nNa\xc5\xa1e novine (Sombor)\n_START_PARAGRAPH_\nNa\xc5\xa1e novine su bile tjedni politi\xc4\x8dki, gospodarski i dru\xc5\xa1tveni list koji je izlazio petkom u Somboru._NEWLINE_Ure\xc4\x91ivao ga je i izdavao Grgo Vukovi\xc4\x87, hrvatski politi\xc4\x8dar i novinar iz Ba\xc4\x8dke. Tiskane su kod Josipa Bo\xc5\xa1njaka. Ciljano \xc4\x8ditateljstvo ovih novina su bili ba\xc4\x8dki Hrvati iz obiju skupina: i onih nacionalno svjesnih Hrvata i onih koji su se izja\xc5\xa1njavali samo kao Bunjevci._NEWLINE_Izlazile su u razdoblju ma\xc4\x91arske okupacije Ba\xc4\x8dke su na hrvatskom jeziku, na narje\xc4\x8dju tamo\xc5\xa1njih Hrvata. Indikativno je bilo da su imena naselja bila pisana na ma\xc4\x91arskom jeziku (Zombor, Szabadka). Prvi je broj iza\xc5\xa1ao 2. travnja 1943. godine, a zadnji broj 6. listopad 1944. godine. U broju od 22. listopada 1943. godine prvi put je iza\xc5\xa1ao dodatak Na\xc5\xa1 kalendar. To je bilo kad je Grgo Vukovi\xc4\x87 dobio dozvolu za izdavanje bunjeva\xc4\x8dko-\xc5\xa1oka\xc4\x8dkog kalendara za 1944. godinu. Prilog se bavio kulturi bunjeva\xc4\x8dkih i \xc5\xa1oka\xc4\x8dkih Hrvata._NEWLINE_Rubrike u ovom listu su bile doma\xc4\x87e i inozemne vijesti, gospodarstvo, \xc5\xa1port i kultura. U potonjoj je objavljivao knji\xc5\xbeevne uradke.\n_START_SECTION_\nSuradnici\n_START_PARAGRAPH_\nGrgo Vukovi\xc4\x87, Antun Karagi\xc4\x87, Matija Kolar, Ivan Dimi\xc4\x87, Petar Carev, Ivan Mironicki i drugi.'